નરોડા ગામ કેસમાં માયાબેન કોડનાની દ્વારા આરોપી તરફે સાક્ષી રજૂ કરવા દેવાની માગ સાથે કરાયેલી અરજી બાદ ગત વર્ષે સપ્ટેમ્બરમાં ભાજપાના રાષ્ટ્રીય અધ્યક્ષ અમિત શાહે સ્પેશિયલ કોર્ટ સમક્ષ પોતાની જુબાની આપી હતી. જેમાં તેમણે એ વાતને સમર્થન આપ્યું હતું કે, સવારે વિધાનસભા શરૂ થઇ ત્યારથી 10 વાગ્યા સુધી માયાબેન કોડનાની જેઓ તે સમયે રાજ્ય સરકારમાં મંત્રી હતાં તે વિધાનસભામાં હાજર હતાં. આ કેસમાં ખાસ સરકારી વકીલ ગૌરાંગ વ્યાસે કોર્ટ સમક્ષ એવી રજૂઆત કરી હતી કે, માયાબેન કોડનાનીને બચાવવા માટે શાહે ખૂબજ લાંબા સમય બાદ પોતાનું નિવેદન આપ્યું છે. તે સ્થિતિમાં આ નિવેદન માનવાને લાયક નથી. અન્ય કોઇ આરોપીએ માયાબેન બનાવ સમયે સોલા સિવિલ હોસ્પિટલમાં હોવાનું જણાવ્યું નથી. ત્યારે અમિત શાહનું આ નિવેદન ભરોસાપાત્ર નથી.